Борис Младенов-Young
Тъй както бях от вирус покосен…

chitanka.info

Тъй както бях от вирус покосен,

лежах в леглото изтощен и бледен

и ненадейна мисъл трепна в мен:

Какво ако е този ден последен!

Готов ли съм? Какво бих пожелал?

Не искам поп, за да ме изповяда,

а музика — класичен рецитал,

да ме облива с радост и наслада.

Чайковски, Дворжак, Моцарт, Хендел, Бах… —

аз техен верен почитател бях.

Дори да съм изпаднал в безсъзнание,

тържествено бих искал да звучат

и ме съпътстват в земния ми път

до моето последно издихание!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.